કનિકા કહે છે કે જ્યારે હું ૧૧ વર્ષની હતી ત્યારે લખનૌમાં મેં ક્રોસ રોડ નામનો મુકાબલો જીત્યો હતો. હું જીતી ત્યારે મેં મારી જાતને એક સ્ટાર મહેસૂસ કરી હતી. મને એ વાતનો વિશ્વાસ હતો કે હું ખરેખર ક્યારેક સ્ટાર બનીશ. આજે મને પાર્શ્વ સંગીત માટે ઘણા એવોર્ડ મળી ચૂક્યા છે. મારા ગુરુજીએ મને શિખવાડવા માટે ખૂબ જ મહેનત કરી હતી. મારી સ્ટાઇલ મને બધાં કરતાં અલગ બનાવે છે. હું કોઇની નકલ કરતી નથી. હું મોટી થઇ ત્યાં સુધી મેં દરેક વ્યક્તિની નકલ કરી હતી, પરંતુ હવે મારી સ્ટાઇલ બધાં કરતાં સાવ અલગ છે. •